Εκκλησία της Παναγίας των Λατίνων

Η Εκκλησία της Παναγίας των Λατίνων ήταν καθολική εκκλησία η οποίο ιδρύθηκε στην Ιερουσαλήμ κατά τα μέσα του 11ου αιώνα, από Αμαλφιτανούς εμπόρους. Ο ηγούμενος, Γεράρδος Τένκιος, ίδρυσε το 1080 δίπλα στη μονή του ένα νοσοκομείο αφιερωμένο στον Άγιο Ιωάννη Βαπτιστή, το οποίο και αποτέλεσε την πηγή γέννησης του Τάγματος του Αγίου Ιωάννη της Ιερουσαλήμ.

Το σχήμα της εκκλησίας του μοναστηριού διατηρείται εντός της σημερινής Εκκλησίας του Σωτήρος των Ιεροσολύμων που ανήκει στην Ευαγγελική Λουθηρανή Εκκλησία της Ιορδανίας και των Αγίων Τόπων, ενώ ανεγέρθηκε το 1898. Η σημερινή λουθηρανή εκκλησία εμπεριέχει, επίσης, το μεσαιωνικό προστώο στο βόρειο τμήμα της με διακοσμήσεις που αναπαριστούν τον ζωδιακό κύκλο. Το μεσαιωνικό περιστύλιο διατηρείται εν μέρει εντός του διπλανού λουθηρανού νοσοκομείου.

Δείτε επίσης 
 Τάγμα του Αγίου Ιωάννη της Ιερουσαλήμ
 Μονή των Αμαλφηνών

Αββαεία
Μοναστήρια στην Ιερουσαλήμ